ગાંધી જયંતીના દિવસે વડાપ્રધાન નરેન્દ્ર મોદી દ્વારા દેશવ્યાપી સ્વચ્છતા અભિયાન શરૂ કરવામાં આવ્યું હતું. ગુજરત પણ ઉત્સાહ સાથે આ અભિયાનમાં જોડાઇ ગયું છે. જોકે અમદાવાદ ખાતે આ અભિયાન પર રાજકીય ગ્રહણ લાગી ગયું છે. અમદાવાદમા શરૂ કરવામાં આવેલા સ્વચ્છતા અભિયાનમાં જો બકાના પોસ્ટર સાથે સ્વચ્છતા જાળવવા માટેના સૂત્રો લખવામાં આવ્યા હતા, પરંતુ તેમાં કોંગ્રેસનું પ્રતિક ‘પંજો' દેખાતો હોવાના કારણે આ અભિયાને રાજકીય રંગ પકડી લીધો છે અને અભિયાનમાંથી બકાના પોસ્ટરને દૂર કરવાની ભાજપ દ્વારા માંગણી કરવામા આવી હોવાના અહેવાલ મળ્યા છે.